রাইনার ১৯৩৫ সালে একজন সম্ভাবনাময় নবাগত হিসেবে হলিউডে আগমন করেন। জীবনীকার চার্লস হাইয়াম উল্লেখ করেন যে এমজিএম স্টুডিওর প্রধান লুইস বি. মেয়ার ও গল্প সম্পাদক স্যামুয়েল মার্ক্স হলিউডে আসার পূর্বে তার কাজের ফুটেজ দেখেছিলেন এবং দুজনে মনে করেন তার মুখশ্রী সুন্দর, তার মধ্যে আকর্ষণ ও এক ধরনের শিশুসুলভ নমনীয়তা রয়েছে। ইংরেজি ভাষায় তার দখল অল্প থাকায় মেয়ার অভিনেত্রী কনস্ট্যান্স কলিয়ারকে তার সংলাপ ও নাট্যধর্মী উপস্থাপনা প্রশিক্ষণের জন্য নিয়োগ দেন। রাইনার দ্রুতই ইংরেজি ভাষায় দক্ষ হয়ে ওঠেন।

হলিউডে তার প্রথম চলচ্চিত্র ছিল "এসকেপেড" (১৯৩৫)। এটি তার নিজেরই একটি অস্ট্রীয় চলচ্চিত্রের পুনর্নির্মাণ। এতে তার বিপরীতে অভিনয় করেন উইলিয়াম পাওয়েল। মিয়ার্না লয় এই ছবির অর্ধেক চিত্রায়নের পর কাজ ছেড়ে দিলে তিনি এই কাজে অন্তর্ভুক্ত হন। প্রিভিউ দেখার পর রাইনার পর্দায় তাকে বিশাল ও তার পূর্ণ মুখশীর দেখানোর অসন্তুষ্ট ছিলেন। ছবিটির জন্য রাইনারের ব্যাপক প্রচারণা চালানো হয় এবং তাকে “হলিউডের পরবর্তী চাঞ্চল্যকর তারকা” হিসেবে তার অভিহিত করা হয়। কিন্তু তিনি কোন সাক্ষাৎকার দিতে অসম্মতি জানান।

এমজিএমের অন্যান্য চলচ্চিত্র
দ্য গ্রেট জিগফেল্ড
প্রারম্ভিক কর্মজীবন
প্রারম্ভিক জীবন